Den århusianske trykkerikoncern Stibo har købt Color Print, der har hovedsæde i Vadum. Det sker efter, at Color Print i sidste uge blev erklæret konkurs. Købet omfatter hele trykkeriet i Vadum samt den grafiske full-service virksomhed Scanprint i Aarhus. Stibo overtager 140 medarbejdere fra Vadum og 75 medarbejdere fra Aarhus-afdelingen. 15 medarbejdere fra Vadum er blevet fritstillet. -Der er tale om 'the perfect match', da virksomhedernes aktiviteter supplerer hinanden på bedste vis, siger Hans Damgaard, som er administrerende direktør i Stibo koncernen. Stibo-koncernen overtager de danske aktiviteter i Color Print med virkning fra onsdag. Dermed bliver Stibo samlet set det største trykkeri i Skandinavien inden for magasiner, reklametryksager og kataloger.
215 medarbejdere hos Color Print beholder deres arbejde, efter at trykkerikoncernen er blevet købt af en århusiansk virksomhed.